අද හලාවත නගර සභාවට පොලිස් ආරක්ෂාව ද යොදවා තිබූ අතර, රාජ්‍ය අමාත්‍ය සනත් නිශාන්ත මෙන්ම හිටපු පාර්ලිමේන්තු මන්ත්‍රී ශාන්ත අබේසේකර ආධාරකරුවන් සමඟ එහි පැමිණ සිටීමද විශේෂත්වයක්.මන්ත්‍රීවරුන් විසිදෙනෙකුගෙන් සමන්විත හලාවත නගර සභාව, එක්සත් ජාතික පක්ෂයේ මන්ත්‍රීවරුන් හත්දෙනෙකු, ශ්‍රී ලංකා පොදුජන පෙරමුණ සහ ශ්‍රී ලංකා නිදහස් පක්ෂය නියෝජනය කරමින් මන්ත්‍රීවරුන් හයදෙනෙකු බැගින් සහ ජනතා විමුක්ති පෙරමුණේ මන්ත්‍රීවරයෙකුගෙන් සමන්විතයි.අද දිනයේ ඡන්දය ප්‍රකාශ කිරීම සඳහා දැනට රක්ෂිත බන්ධනාගාරගත කර සිටින ශ්‍රී ලංකා පොදුජන පෙරමුණේ මන්ත්‍රී ස්ටැනිස් ලාවුස් ප්‍රනාන්දු බන්ධනාගාර බස් රථයකින් සභාවට රැගෙන ආ අතර, ඊට මන්ත්‍රීවරුන්ගේ විරෝධය පළවී තිබෙනවා.